Diari Oficial de la Generalitat Valenciana


Sumari del DOGV 8948, del 10-11-2020 (2020/9314)

Proposta de resolució de 3 de novembre de 2020, del director de Turisme Comunitat Valenciana, de denegació d'ajudes 2020, programa 4, Impuls a les activitats musicals d'impacte turístic, destinades a la millora de la competitivitat dels serveis i productes turístics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9314


Data del document
:   03-11-2020

Organisme emissor
:   Turisme Comunitat Valenciana

Tipus de document
:   Anunci

Anàlisi jurídica

 Descriptors 

:   * ajuda pública

Proposta de resolució de 3 de novembre de 2020, del director de Turisme Comunitat Valenciana, de denegació d'ajudes 2020, programa 4, Impuls a les activitats musicals d'impacte turístic, destinades a la millora de la competitivitat dels serveis i productes turístics de la Comunitat Valenciana. [2020/9314]  
Antecedents de fet  
Primer. Per Resolució de 10 de desembre de 2019, del president de Turisme Comunitat Valenciana en el Diari Oficial de la Generalitat Valenciana del dia 18 de desembre de 2019 (núm. 8700), es convoquen les ajudes dirigides a empreses, associacions, federacions i fundacions per a l'any 2019 d'aquesta entitat, destinades a la millora de la competitivitat dels serveis i productes turístics de la Comunitat Valenciana, emmarcades en els programes que es detallen a continuació:  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
- Programa 4: Impuls a activitats musicals d'impacte turístic.  
Segon. Amb diferents dates van tindre entrada en Turisme Comunitat Valenciana, diverses sol·licituds d'ajuda acollides als programes esmentats, que han donat lloc als expedients corresponents al programa 4 relacionats en el document annex, adjunt a la present proposta de resolució.  
Tercer. D'acord amb el que s'estableix en l'article 10.5 de la resolució de convocatòria, s'ha reunit la comissió d'avaluació d'ajudes, en sessions de data 26 d'octubre de 2020 per a informar i valorar les sol·licituds desfavorables i favorables presentades al programa 4: «Impuls a les activitats musicals d'impacte turístic» i va adoptar, entre altres, els acords següents:  
«Informar desfavorablement sobre les sol·licituds que figuren en el document annex III, apartat C «Expedients desfavorables» de la present acta, a l'efecte de concessió d'ajuda per no complir el sol·licitant els requisits o condicions per a ser beneficiari de les ajudes o per ser el cost subvencionable inferior a l'establit en la resolució de convocatòria d'ajuda.  
Traslladar els acords anteriors al director de Turisme Comunitat Valenciana, perquè, en compliment de l'article 10.5 de la Resolució de 10 de desembre de 2019, per la qual es convoquen les presents ajudes, emeta la corresponent proposta de resolució.»  
Quart. Es detallen en el document annex a la present proposta els sol·licitants que figuren en el referit document annex III apartat C de l'acta.  
  
Fonaments de dret  
Primer. La Resolució de 10 de desembre de 2019, del president de Turisme Comunitat Valenciana per la qual es convoquen les ajudes dirigides a empreses, associacions, federacions i fundacions per a l'any 2020 d'aquesta entitat, dirigides a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
Segon. La competència per a dictar la present proposta la té el director de Turisme Comunitat Valenciana d'acord amb les competències assignades per l'article 9 del Decret 209/2004, de 8 d'octubre, del Consell, pel qual s'aprova el Reglament de Turisme Comunitat Valenciana (abans Agència Valenciana del Turisme, per canvi de denominació de l'entitat de dret públic, en virtut del qual es disposa en l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana), així com l'article 10.5, de la Resolució de 10 de desembre de 2019, esmentada en el fonament primer.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, es proposa:  
  
Primer  
Denegar la subvenció als sol·licitants de les ajudes que es detallen en el document annex de la present proposta, amb indicació del motiu de denegació, corresponents als programes detallats en l'antecedent primer segons la Resolució de 10 de desembre de 2019, per la qual es regeix la present convocatòria.  
  
Segon  
Publicar la present proposta en el Diari Oficial de la Generalitat Valenciana, amb efectes de notificació, i concedir un termini de deu dies hàbils, a comptar des de l'endemà de la publicació, per a la presentació d'al·legacions. i posar de manifest l'expedient als interessats.  
  
València, 3 de novembre de 2020.- El director de Turisme Comunitat Valenciana: Herick Campos Arteseros.  
  
ANNEX  
  
Programa 4: Impuls a les activitats musicals d'impacte turístic  
  
Núm. EXP.  
SOL·LICITANT  
CIF  
DESC. PROJECTE  
PRES.  
CODI DEN  
OBSERVACIONS  
1  
MESTRESSA-13-20  
WE ARE MURCIA FESTIVAL AIE  
F81319089  
SPRING FESTIVAL 2020  
800.000,00  
6  
La resolució de convocatòria vigent estableix per a aquest programa que no es contemplaran ajudes per a projectes el cost subvencionable de les quals siga inferior a 10.000 euros. En aquest cas, el cost subvencionable total és de 7.386,08 euros.  
2  
MESTRESSA-43-20  
SUPERB EVENTS, SL  
A82740191  
COCODRIL FAMILIFESTIVAL  
108.500,00  
7  
El sol·licitant, a data de la finalització del termini de presentació de sol·licituds, no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana que estiguen adherides al programa Meditarranew Musix/Mediterranew Fest en la data de finalització del termini de presentació de sol·licituds.  
3  
AMC-16-20  
SINEQUANON PRODUCCIONES, SL  
P82365670  
EN FEMENÍ  
80.000,00  
7  
El sol·licitant, a data de la finalització del termini de presentació de sol·licituds, no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren en la Comunitat Valenciana que estiguen adherides al programa Meditarranew Musix/Mediterranew Fest en la data de finalització del termini de presentació de sol·licituds.  
4  
AMC-25-20  
ROTOTOM, SL  
L57701069  
ROTOTOM SUNSPLASH  
250.000,00  
24  
  
5  
AMC-27-20  
ASSOC. CLASSICAL MUSIC LA VILAVELLA  
W49597118  
LA VILAVELLA CLASSICAL MUSIC 2020  
76.600,00  
7  
El sol·licitant és una associació, per la qual cosa no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana.  
6  
AMC-38-20  
ASOCIACIÓN VOLVEMOS CON MÚSICA  
T37360944  
CONCERTS 2020  
15.320,00  
7  
El sol·licitant és una associació, per la qual cosa no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana.  
7  
AMC-4-20  
PERSEIDA MUSIC, SL  
B93380966  
ARENAL SOUND 2020  
269.807,00  
24  
  
8  
AMC-47-20  
ASOCIACIÓN PARA LA EXCELENCIA EN EL OCIO, EL DEPORTE Y LA CULTURA EN BENICASIM  
L14090870  
SOUND OF PEOPLE EXPERIENCE  
1.171.356,00  
7  
El sol·licitant és una associació, per la qual cosa no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana.  
9  
AMC-9-20  
FIB FESTIVAL MUSICAL, SL  
N06926430  
FESTIVAL INTERNACIONAL DE BENICÀSSIM 2020  
254.831,00  
24  
  
10  
AMV-10-20  
ALAIA BUSINESS, SL  
A19661037  
MEDUSA FESTIVAL  
699.807,00  
24  
  
11  
AMV-11-20  
FEDERACIÓ VALENCIANA DE DOLÇAINERS/ERES  
Y00838104  
PROJECTE REFORÇAMENT TURÍSTIC DE LA MÚSICA TRADICIONAL DE LA COMUNITAT VALENCIANA DELS DOLÇAINERS I TABALETERS  
22.831,00  
7  
El sol·licitant és una federació, per la qual cosa no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana.  
12  
AMV-2-20  
ASOCIACIÓN CULTURAL TARAB HISPÁNICA  
O04368216  
FESTIVAL ÀGORA  
8.080,00  
7, 6  
El sol·licitant és una associació, per la qual cosa no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana.  
13  
AMV-28-20  
HOUSE OF MUSIC FESTIVALS, SL  
P55882249  
FESTIVAL DELS ARTS 2020  
256.281,00  
24  
  
14  
AMV-36-20  
SOCIEDAD MUSICAL AYORENSE  
D79746041  
PRIMER CONCURS DE COMPOSICIÓ DE PASDOBLES "VILLA DE AYORA"  
9.700,00  
7, 6  
El sol·licitant no compleix el requisit establit en l'article 4.1.d de la present resolució: empreses organitzadores d'esdeveniments musicals d'impacte turístic que se celebren a la Comunitat Valenciana que estiguen adherides al programa Meditarranew Musix/Mediterranew Fest en la data de finalització del termini de presentació de sol·licituds.  
15  
AMV-41-20  
EVENTOS SINGULARES FLADERS, SL  
D68397041  
PLAZA MARAVILLAS  
619.697,62  
6  
La resolució de convocatòria vigent estableix per a aquest programa que no es contemplaran ajudes per a projectes el cost subvencionable dels quals siga inferior a 10.000 euros. En aquest cas, el cost subvencionable total és de 9.075,00 euros.  
  
Motiu denegació  
6: Per no superar el cost subvencionable l'import mínim de 10.000 euros, establit en la convocatòria per al programa 4.  
7: Per no complir el sol·licitant els requisits per a ser beneficiari de la subvenció, establits en la resolució per al programa 4.  
24: Incompliment de les condicions establides en la resolució art.2.2 sobre la conformitat amb la normativa europea de minimis.